બોડકદેવ સ્થિત ધી અમદાવાદ ઈન્ટરનેશનલ સ્કૂલે વર્ષ ૨૦૧૫માં  સમયસર શૈક્ષણિક સત્ર શરૂ કર્યું ન હતું, જેના કારણે વાલીએ છ  લાખની ફી પરત માગી લીધી હતી, અલબત્ત, સ્કૂલે બે લાખ પરત  ચુકવી બાકીના ચાર લાખની રકમ ચૂકવવામાં ધાંધિયા કર્યા હતા,  જેને પગલે ગ્રાહક તકરાર નિવારણ ફોરમ સમક્ષ કેસ કરવામાં  આવ્યો હતો, જેમાં ફોરમે ધી અમદાવાદ ઈન્ટરનેશનલ સ્કૂલને ફટકાર  લગાવી છે અને ચાર લાખની રકમ દોઢ માસમાં વાલીને ચૂકવી આપવા આદેશ કર્યો છે, સાથે જ ફોરમે કહ્યું છે કે, જો શાળા સમયસર ફી ચુકવવામાં નિષ્ફળ જાય તો વાર્ષિક આઠ ટકા વ્યાજ લેખે રકમ ચુકવવાની રહેશે.